Gewilde skeidsregters haak af | Netwerk24
15 April 2021 05:51
Die voormalige Engelse Premierliga-skeidsregter Howard Webb en die baanbreker- Duitse beampte Bibiana Steinhaus het getrou.
Die baanbreker- Duitse skeidsregter Bibiana Steinhaus. Foto: Getty Images
Die voormalige Premierliga-skeidsregter Howard Webb. Foto: Getty Images
Webb (49) was van 2003 tot 2014 'n blaser in die Premierliga en was in beheer van die Wêreldbekereindstryd in Suid-Afrika in 2010.
Steinhaus, nou bekend as Steinhaus-Webb, het die eerste vroueskeidsregter geword om in een van Europa se topligas te verskyn toe sy in 2017 deur die Bundesliga ingespan is. Sy het verlede jaar uitgetree, maar is steeds werksaam as televisieskeidsregter (VAR) in die Duitse topliga.
Die paartjie, wat albei voorheen vir die polisie gewerk het, is verlede maand in die geheim getroud.
Hulle is vir eers tot 'n langafstandverhouding beperk, met Webb wat in New York woon en Steinhaus-Webb wat in Duitsland werk.